Diari Oficial de la Generalitat Valenciana


Sumari del DOGV 2664, del 10-01-1996 (1996/837181)

ORDRE de 30 de desembre de 1995, de la Conselleria d'Administració Pública, per la qual es regulen els horaris d'espectacles i establiments públics.
----------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1995/12/30/(1)/dof/vci/html**

### Dades del document

Número de DOGV
:   2664

Data del DOGV
:   10-01-1996

Secció del DOGV
:   DISPOSICIONS GENERALS

Número del document
:   1996/837181


Data del document
:   30-12-1995

Organisme emissor
:   Conselleria d'Administració Pública

Tipus de document
:   Ordre

Correcció d'errades

Anàlisi jurídica

ORDRE de 30 de desembre de 1995, de la Conselleria d'Administració Pública, per la qual es regulen els horaris d'espectacles i establiments públics.   
L'article 14 de la Llei 2/1991, de la Generalitat Valenciana, de 18 de febrer, d'Espectacles, Establiments Públics i Activitats Recreatives, estableix que l'horari general dels establiments públics, espectacles i activitats recreatives es determinarà mitjançant ordre del departament de la Generalitat Valenciana competent en la matèria, atenent les característiques dels establiments, els usos socials, les diferents estacions de l'any, les festes tradicionals i els dies laborables, festius i vespres de festius.  
Per Decret 210/1993, de 9 de novembre, va ser objecte de desenvolupament reglamentari el precepte abans esmentat i es va atribuir una major participació als ajuntaments en el tema de la fixació dels horaris, també es va establir el procediment per a la concessió d'ampliacions i reduccions de l'horari general en els casos indicats en el decret esmentat.  
El temps transcorregut des de l'entrada en vigor de l'ordre que ha regit els horaris durant 1995 ha servit d'experiència i ha permès constatar que, en determinats supòsits, l'horari i la proliferació de locals d'oci en la mateixa zona produeixen molèsties en el veïnat, per aquest motiu, i intentant novament aconseguir l'equilibri entre el dret al descans i el dret a l'oci, s'ha considerat convenient introduir una variació en la relació amb les ordres d'horaris d'anys anteriors, tenint en compte la possibilitat de declarar zones saturades, o denominacions equivalents, que els ajuntaments poden realitzar, si així ho estableixen les seues ordenances municipals, per a adaptar els horaris a la realitat social, per tal d'evitar les molèsties als veïns. Aquesta ordre fixa un horari que denominem d'hivern, el qual regirà des de l'1 d'octubre fins el 31 de maig, i un horari d'estiu, des de l'1 de juny fins al 30 de setembre, amb caràcter general, i s'establirà un horari més restrictiu en els casos en què el municipi afectat haurà fet la declaració de zona saturada.  
Per tot això, i després de l'informe de la Comissió d'Espectacles i Activitats Recreatives de la Comunitat Valenciana, en la reunió de data 22 de desembre de 1995, i fent ús de les atribucions que tinc conferides,  
ORDENE  
Article primer  
Els espectacles, festes i establiments públics podran exercir la seua activitat com a màxim d'acord amb les hores indicades en els següents quadres:  
Horari d'hivern  
Des de l'1 d'octubre fins el 31 de maig:  
 Horari Horari  
 obertura tancament  
Grup Local o activitat Des de Fins a  
 Cines, autocines, teatres, auditoris,   
 circs, canòdroms, hipòdroms,  
A velòdroms, pistes de bitlles,  
 billars, trinquets, frontons, pistes   
 d'esquaix i pistes de patinatge 10 h 0'30 h  
 Salons de banquets, bars  
B restaurants, cafès, cafeteries  
 i similars 6 h 1'00 h  
 Pubs, cafès teatre,  
 cafès concert, cafès cantant,  
C locals d'exhibicions especials  
 i locals d'atraccions 12 h 2'30 h  
D Sales de jocs recreatius:  
 Tipus A 10 h 0'00 h  
 Tipus B 10 h 1'30 h  
 Gimnasos  
E instal·lacions esportives  
 sense espectadors d'ús públic 6 h 0'30 h  
 Sales de festes amb  
F o sense servei de cuina, discoteques,   
 sales de ball amb o sense atraccions 18 h 5'00 h  
 Sales de conferències,  
 sales d'exposicions,  
G sales polivalents o  
 locals polivalents amb  
 activitats diverses 9 h 1'00 h  
Horari d'estiu  
Des de l'1 de juny fins el 30 de setembre: Setmana Santa i Pasqües i del 22 de desembre al 6 de gener (Nadal i Reis).  
 Horari Horari  
 obertura tancament  
Grup Local o activitat Des de Fins a  
 Cines, autocines, teatres,   
 auditoris, circs,  
 canòdroms, hipòdroms,  
A velòdroms, pistes de bitlles,  
 billars, trinquets, frontons, pistes   
 d'esquaix i pistes de patinatge 10 h 1'30 h  
 Salons de banquets, bars  
B restaurants, cafès, cafeteries  
 i similars 6 h 2'00 h  
 Pubs, cafès teatre,  
 cafès concert, cafès  
C cantant, locals d'exhibi-  
 cions especials  
 i locals d'atraccions 12 h 3'30 h  
D Sales de jocs recreatius:  
 Tipus A 10 h 1'00 h  
 Tipus B 10 h 2'30 h  
 Gimnasos  
E instal·lacions esportives  
 sense espectadors d'ús públic 6 h 1'30 h  
 Sales de festes amb  
F o sense servei de cuina, discoteques,   
 sales de ball amb o sense atraccions 18 h 6'00 h  
 Sales de conferències,  
 sales d'exposicions,  
G sales polivalents o  
 locals polivalents amb  
 activitats diverses 9 h 2'00 h  
Article segon  
Durant els divendres, dissabtes o vespres de festius s'aplicarà l'horari de tancament autoritzat per a la temporada d'estiu. Aquest precepte no serà d'aplicació en els supòsits previstos en l'article setè d'aquesta ordre.  
Article tercer  
Els establiments esmentats en aquesta ordre hauran de respectar l'horari d'obertura indicat, i entre el tancament i l'obertura d'aquests haurà de transcórrer un període de temps mínim de quatre hores.  
Article quart  
D'acord amb allò establert en l'article segon del Decret 210/1993, de 9 de novembre, pel qual es desplega reglamentàriament l'article 14 de la Llei 2/1991, els locals inclosos en els grups indicats en l'article primer d'aquesta ordre, a partir de l'hora de tancament, mantindran les portes de tal manera que no permetran l'accés de cap client, no s'expendrà cap consumició i hauran, si s'escau, de quedar fora de funcionament tant la música ambiental com les màquines recreatives, vídeos o qualsevol aparell o màquina similar, i aquests hauran d'estar totalment desallotjats en 30 minuts. Tot això no serà d'aplicació als locals inclosos en l'article setè.  
Article cinquè  
Per a sales de bingo s'autoritza l'obertura a les 15'00 hores i el tancament a les 4'00 hores, durant els divendres, els dissabtes i les vespres de festiu, i a les 3'00 hores la resta de dies, llevat dels mesos de juliol, agost i setembre, que serà a les 4'00 hores.  
Article sisè  
Per als establiments denominats «drugstore», pel que fa a la seua activitat de restaurant i cafeteria regirà un horari normalitzat anual pel qual s'autoritza l'obertura a les 8'00 hores i el tancament a les 3'00 hores de l'endemà, sense cap altra distinció segons l'època de l'any.  
Article setè  
En els supòsits en què es declare, mitjançant decret d'alcaldia, zona saturada per efecte additiu, per contaminació acústica, d'acord amb allò disposat en les ordenances municipals sobre prevenció de la contaminació acústica, zona ambiental protegida o denominació equivalent, per l'existència de múltiples activitats, establiments musicals i unes altres activitats qualificades, segons el que disposen les ordenances municipals sobre prevenció de la contaminació acústica, sempre que quede clara i precisament delimitada la zona saturada i el tipus i les característiques dels establiments que en conjunt generen la saturació, l'horari a què hauran d'adaptar-se els locals d'espectacles i establiments públics serà l'indicat tot seguit:   
 Horari Horari  
 obertura tancament  
Grup Local o activitat Des de Fins a  
 Cines, autocines, teatres,   
 auditoris, circs,  
 canòdroms, hipòdroms,  
A velòdroms, pistes de bitlles,  
 billars, trinquets, frontons, pistes   
 d'esquaix i pistes de  
 patinatge 10 h 0'30 h  
 Salons de banquets, bars  
B restaurants, cafès, cafeteries  
 i similars 6 h 1'00 h  
 Pubs, cafès teatre,  
 cafès concert, cafès  
C cantant, locals d'exhibi-  
 cions especials  
 i locals d'atraccions 12 h 2'00 h  
D Sales de jocs recreatius:  
 Tipus A 10 h 0'30 h  
 Tipus B 10 h 1'00 h  
 Gimnasos  
E instal·lacions esportives  
 sense espectadors d'ús públic 6 h 0'30 h  
 Sales de festes amb  
F o sense servei de cuina,   
 discoteques, sales de ball amb  
 o sense atraccions 18 h 3'00 h  
 Sales de conferències,  
 sales d'exposicions,  
G sales polivalents o  
 locals polivalents amb  
 activitats diverses 9 h 0'30 h  
Article vuitè  
En els supòsits en què els ajuntaments facen ús de la facultat que els atribueix l'article cinquè del Decret del Consell de la Generalitat Valenciana 210/1993, de 9 de novembre, pel qual es desplega reglamentàriament l'article 14 de la Llei 2/1991, de 18 de febrer, d'Espectacles, Establiments Públics i Activitats Recreatives, la banda horària sobre la qual pot oscil·lar l'ampliació a l'horari de tancament dels locals, recintes o establiments, serà la següent:  
Horari d'hivern i estiu  
Grups A, B, D, E i G: una hora com a màxim sobre els indicats en l'article primer com a horari de tancament en els grups esmentats.  
Grups C i F: dues hores com a màxim sobre els indicats en l'article primer com a horari de tancament en els grups esmentats.  
Article novè  
En els supòsits de concessió d'horaris especials de conformitat amb l'indicat en l'article 3r del Decret 210/1993, de 9 de novembre, del Consell de la Generalitat Valenciana, després de rebudes les sol·licituds a la Direcció General d'Interior i del Servei d'Emergències de la Conselleria d'Administració Pública, és procedirà a:  
1. Demanar informe de l'ajuntament corresponent en què seran oïts els veïns, si n'hi ha, que residesquen en un radi de fins a 50 metres del local per al qual se sol·licita horari especial, i també la ubicació d'aquest, en particular si està fora del nucli urbà i si disposa d'aparcament.  
2. Sol·licitar de les forces i cossos de seguretat un informe motivat, per tal de valorar la incidència de la modificació en la seguretat pública.  
3. En qualsevol cas, s'entendrà informe favorable quan, transcorreguts 30 dies des que es va sol·licitar, aquest no hagués estat emès.  
4. Rebuts els informes o transcorregut el termini per a emetre'ls, la Direcció General d'Interior i del Servei d'Emergències de la Conselleria d'Administració Pública, resoldrà sobre la sol·licitud. Es fixa un termini màxim per a resoldre l'expedient de tres mesos. Quan hagués transcorregut el termini indicat sense haver recaigut resolució expressa, s'entendrà desestimada.   
5. Les resolucions de la Direcció General d'Interior i del Servei d'Emergències de la Conselleria d'Administració Pública, per les quals s'autoritza l'ampliació de l'horari a què fa referència aquest article, es notificaran a la persona interessada, a l'ajuntament i al govern civil de la província.  
6. Les autoritzacions d'ampliació de l'horari no podran concedir-se per períodes superiors a un any. L'esmentada autorització podrà ser renovada per un període de temps igual, després de la petició prèvia de la persona interessada.  
7. Les autoritzacions d'ampliació d'horari podran ser objecte de revocació per causa degudament justificada i motivada, després d'audiència a la persona interessada.  
Article deu  
Si es comprova l'existència de molèsties veïnals tal i com indica l'article 4 del Decret 210/1993, de 9 de novembre, la Direcció General d'Interior i del Servei d'Emergències de la Conselleria d'Administració Pública instruirà un procediment de reducció de l'horari de tancament. En aquest cas, es procedirà a:  
1. Demanar un informe de l'ajuntament corresponent per tal d'aconseguir plena convicció sobre les molèsties veïnals.  
2. Sol·licitar informe dels tècnics competents sobre els fets que poden produir la reducció de l'horari, en particular, la comprovació sonomètrica de les possibles molèsties.  
3. Concedir un termini de 15 dies a la persona interessada per tal que acredite el que considere convenient per a la seua defensa, i se li facilitarà l'expedient.   
4. Rebuts els informes i després del termini de 15 dies concedit a la persona interessada, la Direcció General d'Interior i del Servei d'Emergències de la Conselleria d'Administració Pública resoldrà sobre la reducció de l'horari. L'esmentada resolució serà notificada a la persona interessada, a l'ajuntament i al govern civil de la província. Es fixa un termini màxim per a resoldre l'expedient de tres mesos. Quan hagués transcorregut l'indicat termini sense haver recaigut resolució expressa, s'entendrà desestimada.   
5. En la resolució de reducció de l'horari constarà el termini d'aquesta, transcorregut l'esmentat termini el local tornarà a regir-se per l'horari general fixat en aquesta ordre.  
DISPOSICIó FINAL  
Aquesta ordre es publicarà en el Diari Oficial de la Generalitat Valenciana i entrarà en vigor a partir de l'1 de gener de 1996.  
València, 30 de desembre de 1995.  
El conseller d'Administració Pública,  
JOSÉ JOAQUíN RIPOLL SERRANO


Còpia Permalink ELI